Balkenweed

Balkenweed () is en lütten Oort in de Gemeen Rhaar (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Rohreis mit bi.

 Geografie 

De Naveröörd sünd Rhaar un Rohreis in’n Noorden, Oostereis un Wennbossel in’n Oosten, Schohöben, Badenst, Wentel un Karktimk in’n Süüdoosten, Westertimk in’n Süden, Hepst un Wist in’n Süüdwesten, Ehbrook un Breddörp in’n Westen un Hanst in’n Noordwesten.

 Historie 

 Verwaltungsgeschicht 

In de Franzosentied von 1810 bet 1814 hett de Oort to de Mairie Karktimk in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Rhaar in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is an’n 1. März 1974 as Deel von de Gemeen Rohreis mit de Gemeenreform in Neddersassen an de Gemeen Rhaar kamen.

 Inwahnertall 

 Religion 

Balkenweed is evangeelsch-luthersch präägt un höört to dat Kaspel von de Gallus-Kark in Rhaar.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

 Weertschop un Infrastruktur 

 Verkehr 

De Straat dör Balkenweed löppt in’n Westen na Breddörp an de Kreisstraat 114 un de Kreisstraat 135, de in’n Westen över Oostersood na Vollerso an de Bundsstraat 74 geiht. De K 114 geiht in’n Süden na Hepst, Tarmst un Wilst. In’n Noordoosten geiht de Straat dör Balkenweed na Rohreis an de Landsstraat 122, de in’n Noordwesten över Glinst un Korlshöben na Gnarrenborg an de B 74 un in’n Süüdoosten över Oostereis na Zeven geiht.

De nächste Autobahn is de Autobahn 1. De Opfohrt 48 Elsdörp liggt so 21 Kilometer in’n Süüdoosten von Balkenweed.

De nächste Bahnhoff is so bi 25 Kilometer wied weg in’n Westen de Bahnhoff Olenbüttel an de Bahnlien Bremen–Bremerhoben. Fröher hett dat in de Neegd ok en Bahnhoff an de Bahnlien Wilst–Töst geven. De weer blots en poor hunnert Meter in’n Oosten de Bahnhoff Rohreis. Personenverkehr hett dat dor von 1917 bet 1964 geven.

 Footnoten 

Kategorie:Oort
Kategorie:Landkreis Rodenborg (Wümm)